*Jeger og hund*.
Jean-Baptiste Oudry var grafiker og gobelindesigner.
*Dekorasjonsmaleri av Oudry på Château de Condé.*
**Jean-Baptiste Oudry** (født 17. mars 1686 i Paris, død 30. april 1755 i Beauvais) var en fransk rokokkomaler, grafiker og gobelindesigner. Han er mest kjent for sine dyrebilder og jaktscener. 

Oudry var sønn av *Jacques Oudry*, maler og kunsthandler, gift med Nicole Papillon som var i familie med grafikeren *Jean-Baptist-Michel Papillon*

Faren var også leder på kunstskolen *Académie de St-Luc*, hvor både han og to av hans eldre brødre var elever. 21. mai 1708 besto alle tre brødrene eksamen. 1709 giftet han seg med datteren av en speilmaker (*miroitier*) som han ble kjent med ved å gi privattimer i maling.

Han begynte som hjelpelærer ved *Académie de St-Luc* i 1714, og ble lærer (fransk:*Professeur*) fra juli 1717. Han ble medlem av det ærverdige Académie Royale de Peinture et de Sculpture to år senere og fikk professorat ved akademiet i 1743.

Han laget lenge bare portretter, men tok etterhvert opp stilleben med frukt og dyr - og religiøse temaer som Jesu fødsel, helgenbilder (St. Gilles) og det kjente motivet Vismennenes tilbedelse

Gjennom en venn ble han introdusert for *den kongelige stallmester* som kjøpte to av hans bilder. Dette førte i sin tur til at Oudry etterhvert ble oppnevnt til «maler av den kongelige jakt» med faste portretteringer av nedlagt vilt. Han fikk atelier i Tuileriene og bolig i Louvre.

M. Hultz, rådgiver for *Académie de Peinture*, bestilte en *buffet* eller stilleben med sølvtallerkner, mugge, frukt og vilt.(utstilt i Paris Salon 1737). Oudry ba beskjedent om ti pistoles(gullmynt) men fikk 25, som kjøperen mente det var ærlig verd. Noen år senere var det Louis XV selv som ville ha bilde, som ble plassert på hans yndlingsjaktslott Château de Choisy.

En av kongens finanssekretærer, Louis Fagon hadde to hus som han ville ha dekorert, og Oudry fylte husene i Vauré og Fontenay-aux-Roses med arabesker, blomster og fugler. 

Fago hadde i oppdrag å gjenoppvekke den noe fortapte gobelinproduksjonen i Beauvais, som hadde blomstret under Jean-Baptiste Colbert. Oppgaven ble delegert til Oudry og hans partner Besnier i 1734. Snuoperasjonen ble svært vellykket og lønnsom for alle parter, og han ble inspektør og kartongleverandør til alle de franske fabrikkene. Det meste av hans arbeidskapasitet i 1730-årene ble bundet opp til dette.

Han forsøkte å bruke camera obscura som hjelpemiddel, men ble skuffet over forvrengningene av perspektiv og lys/skyggeeffekter, som ikke passet med hva han så.

Selv om han var mest kjent som dyre- og jaktmaler, gjorde han også portretter, historike scener, landskaper, og imiterte bas relieff i monokromatisk fremstilling, kalt *en camaïeu*, brukte pastell og laget raderinger, som neshornet Clara *1749. Han fikk ofte sendt til seg sjeldne fugler for at han skulle tegne dem.*

Han fikk tilbud om å arbeide for både tsaren av Russland og kongen av Danmark, men foretrakk å bli hjemme.

Da Fagon ble avløst av de Trudaine, ble han avlastet for noen av pliktene i gobelin-sektoren. Han fikk to slaganfall på rad, og døde kort tid etter det andre.

Han ble gravlagt i St. Thomaskirken i Beauvais, som ble ødelagt i 1795. Minnetavlen forsvant, men ble funnet og står nå i Saint Etienne-kirken.

Hans sønn, **Jacques-Charles Oudry**, ble også maler, men ikke så kjent som faren.

* Stilleben, (1727), Birmingham Museum of Art*Stilleben*, (1727), Birmingham Museum of Art
* Hunder og ulv, (1730),*Hunder og ulv*, (1730),
* Svane og hund, (1745), North Carolina Museum of Art*Svane og hund*, (1745), North Carolina Museum of Art
* Misse et Luttine (1729) Misse et Luttine (1729)
* Henri Camille, Chevalier de BeringhenHenri Camille, Chevalier de Beringhen
* Hunder og hareHunder og hare

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Jean-Baptiste-Oudry, besøkt 9. oktober 2017[Hentet fra Wikidata]
2. 1 2   Archive of Fine Arts, cs.isabart.org, abART person-ID 59612, besøkt 1. april 2021[Hentet fra Wikidata]
3. 1 2   Hrvatska enciklopedija, Hrvatska enciklopedija-ID 45941[Hentet fra Wikidata]
4. 1 2   Babelio, Babelio forfatter-ID 146847[Hentet fra Wikidata]
5. ↑   Gemeinsame Normdatei, besøkt 16. desember 2014[Hentet fra Wikidata]
6. ↑   Gemeinsame Normdatei, besøkt 1. januar 2015[Hentet fra Wikidata]
7. ↑   Union List of Artist Names, ULAN 500021906, utgitt 2. mars 2019, besøkt 22. mai 2021[Hentet fra Wikidata]
8. ↑   det svenske Nasjonalmuséets kunstnerliste, kulturnav.org, utgitt 12. februar 2016, besøkt 25. februar 2016[Hentet fra Wikidata]

Eksterne lenker
---------------

* Biografi fra Gettymuseet
* Biography from the National Museum of Wildlife Art

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NLA **·** NKC **·** KulturNav **·** MusicBrainz **·** Discogs
 |